Starominski rayonu

Starominski rayonu () — Rusiya Federasiyası, Krasnodar vilayətinin tərkibində inzibati ərazi vahidi. İnzibati mərkəzi Starominskaya kəndidir. 
 Coğrafiyası 
Starominski rayonu Krasnodar diyarının "şimal qapısı" adlanır - rayon mərkəzindən cəmi 20 km məsafədə, Rostov vilayəti ilə sərhəd Eya çayı boyunca yerləşir. Diyarın Kuşşevski, Kanevski, Leninqradski, Şerbinovski rayonları ilə, şimalda isə Eya çayı boyunca Rostov vilayətinin Azov rayonu ilə həmsərhəddir.
 Tarixi 
Rayon 2 iyun 1924-cü ildə Cənub-Şərq vilayətinin Donski dairəsinin tərkibində qurulur. Buraya Kuban-Qara dəniz diyarının ləğv edilmiş Yeysk bölməsi ərazisinin bir hissəsi daxil idi. Əvvəlcə rayona 9 kənd sovetliyi daxil idi: Albaşski, Elisavetovski, Novoderevyankovski, Kanelovski, Novominski, Novoyasenski, Otradovski, Starominski, Çar-Darski.
16 noyabr 1924-cü ildən rayon Şimali Qafqaz diyarının, 10 yanvar 1934-cü ildən Azov-Qara dəniz diyarının bir hissəsi idi.
31 dekabr 1934-cü ildə rayon ərazisinin bir hissəsindən Novominsk rayonu və mərkəzi Şkurinskaya kəndi olan Steynqartovski rayonu ayrılır.
13 sentyabr 1937-ci ildən etibarən Starominski rayonu Krasnodar diyarının bir hissəsi olur.
22 avqust 1953-cü ildə ləğv edilmiş Steynqartovski rayonunun Bolşekozinski, Kanelovski, Krasnoselski, Şkurinski kənd sovetlikləri rayonun bir hissəsi olur.
1963-cü il fevralın 11-dən 1966-cı il dekabrın 30-dək rayon ləğv edilir, ərazisi Kanevski rayonunun bir hissəsi olur.
1993-cü ildə kənd sovetliklərinin fəaliyyətinə xitam verilir, kənd idarələrinin əraziləri kənd dairələrinə çevrilir.
2005-ci ildə rayonda 5 bələdiyyə qurulur.
 Əhali 
1 yanvar 2006-ci il tarixinə rayon əhalisi 41 072 nəfər təşkil etmişdir. Bunların hamısı kənd sakinləridir. Bütün əhali arasında kişilər 46,8 %, qadınlar 53,2 % təşkil edir. Ümumi əhalinin 24419 (59,5 %) nəfəri əmək qabiliyyətli insanlar, 22,5 %-i pensiyaçılardır.
 İnzibati-ərazi vahidləri 
Starominski rayonunda 5 kənd inzibati vahidliyinə 21 yaşayış məntəqəsi daxildir.

 İqtisadiyyat 
Rayonun iqtisadi potensialı kənd təsərrüfatı kompleksinə, emal sənayesinə, nəqliyyata, tikinti kompleksinə, ticarətə əsaslanır.

Rayonun aqrar-sənaye kompleksinin əsas istiqamətləri kənd təsərrüfatı, heyvandarlıq, kənd təsərrüfatı məhsullarının emalıdır.
 İstinadlar 

 Mənbə 
 Администрация Староминского района
 Муниципальное образование Староминский район
 Муниципальное автономное образовательное учреждение дополнительного образования детей "Дом детского творчества" муниципального образования Староминский район
 Староминский район на портале исполнительных органов власти края

 Poçt indeksi:

 Почтовые индексы | Краснодарский край | Староминский район